Neuvoston asetus (EY) N:o 619/96, - annettu 25 päivänä maaliskuuta 1996, - Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä annetun asetuksen (ETY) N:o 715/90 muuttamisesta -



Virallinen lehti nro L 089 , 10/04/1996 s. 0001 - 0002



NEUVOSTON ASETUS (EY) N:o 619/96, annettu 25 päivänä maaliskuuta 1996, Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä annetun asetuksen (ETY) N:o 715/90 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä 5 päivänä maaliskuuta 1990 annetussa neuvoston asetuksessa (ETY) N:o 715/90 (1) säädetään AKT-maista peräisin olevien maataloustuotteiden tuonnille tehtävistä myönnytyksistä, asetuksen (ETY) N:o 715/90 3 ja 4 a artiklassa säädetään naudanlihan tuonnista Namibiasta; lihan määrät on vahvistettu viideksi kalenterivuodeksi, siis 31 päivään joulukuuta 1995; Namibiasta yhteisöön tulevan kaupan keskeytymisen välttämiseksi on syytä jatkaa tätä järjestelyä 31 päivään joulukuuta 1996, edellä mainitun asetuksen 16 artiklan mukaisesti kivettömiä syötäväksi tarkoitettuja viinirypäleitä saa tuoda maahan arvotullitta 400 tonnia 1 päivästä joulukuuta 31 päivään tammikuuta ja Namibia on pyytänyt tämän poikkeusjärjestelyn soveltamista 600 tonnin lisämäärälle 1 päivän tammikuuta ja 31 päivän tammikuuta väliseksi ajaksi, ja koska kivettömät syötäväksi tarkoitetut viinirypäleet ovat tärkeitä AKT-valtioiden taloudelle, on syytä soveltaa tähän tuotteeseen 400 tonnin lisämäärän poikkeusta arvotullista, ON ANTANUT TÄMÄN ASETUKSEN: 1 artikla Muutetaan asetus (ETY) N:o 715/90 seuraavasti: 1) Korvataan 4 a artikla seuraavasti: "4 a artikla 1. Edellä olevaa 3 artiklaa sovelletaan Namibiaan seuraavien määrien osalta, ilmaistuna luuttomaksi leikattuna lihana: >TAULUKON PAIKKA> 2. Myös 4 artiklan 2 ja 3 kohtaa sovelletaan Namibiaan. Tässä tarkoituksessa 1 kohdassa mainitut määrät lisätään 4 artiklan 2 ja 3 kohdassa mainittuihin määriin." 2) Korvataan 16 artiklassa oleva tuoreita ja kuivattuja viinirypäleitä koskeva merkintä seuraavasti: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1996. Neuvoston puolesta S. AGNELLI Puheenjohtaja (1) EYVL N:o L 84, 30.3.1990, s. 85, asetus sellaisena kuin se on viimeksi muutettuna asetuksella (EY) N:o 2484/94 (EYVL N:o L 265, 15.10.1994, s. 3)